Diari Oficial de la Generalitat Valenciana


Sumari del DOGV 4927, del 19-01-2005 (2005/94)

Informació pública de l'alternativa tècnica de programa d'actuació integrada per al desenvolupament urbanístic del SUR09.
-------------------------------------------------------------------------------------------------------------------------

### Dades del document

Número de DOGV
:   4927

Data del DOGV
:   19-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/94


Organisme emissor
:   Ajuntament de Vinaròs

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament urbanístic del SUR09. [2005/Q94]
  
En data 30 de setembre de 2004, registre d'entrada número 2.505, la mercantil Promocions Bemir, SL, presenta davant l'ajuntament la documentació per al desenvolupament urbanístic corresponent al SUR09.
  
La documentació presentada s'ha sotmés a informe tècnic, en el qual es conclou que la documentació es troba completa i compleix els requisits i el contingut de l'article 32.a i b) i 29.4 de la Llei 6/1994, Reguladora de l'Activitat Urbanística.
  
Vist l'exposat i de conformitat amb el previst en els articles 45 i 46 de la Llei Reguladora de l'Activitat Urbanística, resolc:
  
- Exposar al públic, pel termini de 20 dies, en un diari d'informació general i en el Diari Oficial de la Generalitat Valenciana, l'alternativa tècnica de programa d'actuació integrada, presentada per la mercantil Promociones Bemir, SL, per al desenvolupament urbanístic del SUR09.
  
- Durant el termini de 20 dies hàbils des de la publicació de l'anunci d'informació pública en el Diari Oficial de la Generalitat Valenciana, última publicació de l'edicte, qualsevol interessat podrà presentar al·legacions i alternatives tècniques a l'exposada al públic, amb el contingut de l'article 32.a i b) de la Llei Reguladora de l'Activitat Urbanística, en el Registre General de l'ajuntament...
  
- Així mateix, qualsevol interessat podrà presentar en plica tancada proposicions juridicoeconòmiques durant els cinc dies hàbils següents al venciment del termini indicat amb anterioritat.
  
- Els terminis anteriorment assenyalats es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució.
  
- L'acte d'obertura de pliques es farà en la següent data hàbil a la conclusió del termini per a presentar-les a l'ajuntament.
  
- Durant tot el procediment podran ser objecte de consulta a l'ajuntament, les al·legacions i alternatives tècniques que s'hi presenten. Així mateix, totes les actuacions podran ser objecte de consulta i al·legacions per l'interessat durant els 10 dies següents al de l'obertura de pliques.
  
Cosa que es fa pública per a general coneixement, als efectes indicats anteriorment, i els prevists en l'article 57 de la Llei Reguladora de l'Activitat Urbanística, la present serveix també de comunicació als propietaris de sòl i titulars de drets afectats desconeguts, amb domicili o parador ignorat o insuficient per a poder practicar l'avís o no es puga practicar, de conformitat amb l'article 59.4 de la Llei 30/1992, del Règim Jurídic de les Administracions Públiques i Procediment Administratiu Comú.